**SINTEZA**

**la proiectul hotărârii Guvernului cu privire la modificarea Documentului unic de program pentru anii 2025-2027, aprobat prin Hotărârea Guvernului nr. 160/2025**

**(număr unic 542MIDR/2025 )**

|  |  |  |  |
| --- | --- | --- | --- |
| **Participantul la avizare, consultare publică, expertizare** | **Nr. crt.** | **Conținutul obiecției,****propunerii, recomandării, concluziei** | **Argumentarea****autorului proiectului** |
| Avizare și consultare publică |
|  CALM(nr. 200 din 04 iulie 2025) |   | Congresul Autorităților Locale din Moldova (CALM) a examinat adresarea Cancelariei de Stat a Republicii Moldova nr. 18-69-7067 din 01.07.2025, privind avizarea proiectului de hotărâre a Guvernului pentru modificareaDocumentului unic de program pentru anii 2025-2027, aprobat prin Hotărârea Guvernului nr. 160/2025 (număr unic 542/MIDR/2025) și menționează următoarele:1. CALM salută, de principiu, includerea construcției și reparației drumului în lista domeniilor prioritare pentru finanțare în cadrul Programului Satul European. Căile de acces și drumurile constituind un element esențial șiconvingător de schimbare la față și europenizare a colectivităților locale din Moldova.2. CALM salută si susține declarațiile și promisiunile oficiale ale Guvernului și a conducerii MIDR, potrivit cărora absolut toate din cele 579 de proiecte declarate eligibile, vor fi asigurate cu finanțare corespunzătoare în perioada anilor 2025-2026. O astfel de abordare este corectă, în spiritul standardelor și valorilor europene autentice, dar și celor constituționale, potrivit cărora toți cetățenii beneficiază de drepturi egale și acces egal lafonduri și servicii publice. Fără discriminare.3. CALM atrage atenție asupra faptului că în ultimii 4-5 ani, datorită schimbări radicale de abordare și abandonării, în mare parte, a practicilor de distribuire a resurselor financiare publice, pe criterii strict politice și netransparente, prin programele Satul European 1 și 2, a crescut enorm încrederea din partea APL în autoritățile centrale și în faptul că distribuția fondurilor se face corect și obiectiv. Această încredere fiind foarte greu de câștigat și având o valoare deosebită, în condițiile Republicii Moldova.4. Totodată, luând in considerație cele menționate mai sus și faptul că la această etapă au fost selectate pentru includerea în Documentul unic de program doar 132 proiecte din totalul celor 579 proiecte depuse, atragem atenția asupra faptului că marea majoritatea APL care nu s-au regăsit în lista respectivă, manifestă o îngrijorare rezonabilă privind finanțarea proiectelor pe care le-au depus. Deoarece, încrederea în corectitudine și obiectivitate, a făcut ca toate aceste APL-uri să investească resurse financiare și umane, considerabile în pregătirea proiectelor. Nemaivorbind de faptul că au fost organizate consultări publice cu cetățenii cărora li s-a insuflat speranțe mari.5. Această neîncredere și îngrijorare, este alimentată de următoarele fapte și considerente:✓ Experiența anterioară (anul 2019, când sute de proiecte promise din domeniul drumurilor, așa si nu au fost finanțate);✓ Folosirea în textul proiectului HG a sintagmei/termenului de ” proiecte prioritare”, ceea ce insuflă ideea că celalte nu sunt prioritare. O astfel de apreciere fiind extrem de relativă și subiectivă, mai ales in domeniul drumurilor, unde toate proiectele în fond sunt prioritare.✓ Neincluderea tuturor proiectelor declarate drept eligibile/selectate în programul unic (doar a celor 132). Includerea expresă a tuturor 579 de proiecte în programul unic, fiind una din cele mai importante confirmări a celor declarate.Mai mult ca atât, atragem atenție si asupra faptului că și in scrisorile expediate deja primăriilor, observăm folosireaunor termeni care generează și amplifică confuzia și incertitudinea. De: ”vor fi precăutate”..., ”vor fi depuse...”, ”...o eventuală lansare...”, ” de a menține proiectul în stare pregătită???? etc. Depuse, precăutate din nou, o nouă lansare...? După ce au fost declarate drept eligibile și câștigătoare toate ?!Prin urmare, pentru a elimina orice neîncredere și suspiciuni privind finanțarea tuturor proiectelor din cadrul programului Europa mai aproape și suplimentar la declarațiile și promisiunile oficiale lansate, pe care CALM le susține integral, considerăm necesar de acțiuni concrete cu caracter normativ (de ordin juridic) și/sau administrativ (de corectare/eliminare a formulărilor confuze menționate mai sus), care să servească drept garanție juridică, că toate proiectele depuse vor fi tratate egal și vor obține finanțare, chiar dacă și etapizat.În acest context, CALM propune următoarele modificări și completări la proiect:1. Declararea expresă drept câștigătoare a tuturor 579 de proiecte declarate eligibile. Termenul eligibile fiind unul interpretativ. Eligibil, nu înseamnă că va fi neparat finanțat.2. Includerea tuturor celor 579 de proiect în Documentul unic de program (nu doar a celora care sunt în varianta actuală a proiectului).3. Excluderea cuvântului „prioritare” din denumirea anexei cu listele de proiecte selectate și înlocuirea cu proiectele selectate (spre finanțare) în ordinea punctajului acumulat, pe măsura alocării resurselor necesare. Toate sunt prioritare și merită finanțare, chiar și dacă etapizat.4. Separarea proiectelor pe etape de finanțare și anii în care vor fi finanțate (2025-2026), în special că programul anume această perioadă și are ca obiectiv de realizare.5. Menționarea/consemnarea expres că toate proiectele eligibile depuse sunt câștigătoare și toate acestea vor fi finanțate în perioada programului (anii 2025-2027).6. Includerea prevederii expres că Guvernul va identifica resursele suplimentare necesare pentru a asigura finanțarea tuturor proiectelor.7. Includerea prevederii exprese în proiect, prin care MIDR/ONDRL va expedia tuturor 579 APL uri care au depus proiectele, notificări oficiale și cu formulări clare prin poșta electronică, despre selectarea proiectelor lor pentru finanțare în perioada vizată (2025, 2026). Cu excluderea tuturor formulărilor ambiguie și interpretative.Acceptând propunerile sus-menționate ale CALM, există speranța că se va detensiona și calma situația actuală, respectiv se va diminua valul manifestat de neîncredere, suspiciuni și contestări din partea reprezentanților APL, în raport cu autoritățile centrale. | 1. **Se ia act.****2. Se ia act.****3. Se ia act.****4. Se ia act.****5. Se ia act.****1. Se ia act.**Toate proiectele depuse în cadrul Programului „Europa este aproape”, care au întrunit criteriile de eligibilitate și au fost supuse evaluării tehnice și financiare, sunt considerate parte a listei analizate pentru includere etapizată în Documentul Unic de Program, în funcție de disponibilitatea resurselor bugetare și a deciziilor CNCDRL. Astfel, eligibilitatea proiectelor reprezintă un prim pas în procesul de selectare pentru implementare, reflectând conformitatea cu cerințele programului și potențialul de a fi finanțate în limita mijloacelor disponibile.**2. Se acceptă condiționat** Subiectul privind avizarea pentru includere în DUP a celor 447 de proiecte rămase va fi propusă pe ordinea de zi a următoarei ședințe a CNCDRL.Ulterior, Ministerul Infrastructurii și Dezvoltării Regionale va elabora proiectul de hotărâre a Guvernului cu privire la modificarea Listei proiectelor de dezvoltare locală pentru finanțare din mijloacele Fondului național pentru dezvoltare regională și locală în perioada 2025-2027 (anexa nr. 2 la Hotărârea Guvernului nr. 160/2025). Astfel, toate cele 579 proiecte depuse în cadrul concursului și declarate eligibile, urmează a fi implementate pe parcursul anilor 2025-2026, în funcție de disponibilitatea fondurilor.**3. Se ia act.**Anexa nr. 2 a Documentului unic de program pentru anii 2025-2027, aprobat în baza HG nr. 160/2025, se numește „Lista proiectelor de dezvoltare locală pentru finanțare din mijloacele Fondului național pentru dezvoltare regională și locală în perioada 2025-2027 și nu conține cuvântul „prioritare”. Toate proiectele depuse și selectate în cadrul apelului sunt considerate relevante pentru Guvernul Republicii Moldova și vor fi implementate cu scopul de a îmbunătăți condițiile de trai a populației prin susținerea dezvoltării durabile a localităților din întreaga țară.**4; 5. Se ia act.**Toate cele 579 de proiecte depuse și selectate în cadrul concursului de identificare, evaluare, selectare și aprobare a proiectelor de dezvoltare locală în cadrul Programului Guvernului pentru modernizarea drumurilor locale „Europa este aproape”, ediția 2025, sunt considerate câștigătoare. Implementarea acestora va fi realizată progresiv, în perioada 2025–2026, în funcție de resursele financiare disponibile anual prin FNDRL și de deciziile CNCDRL.**6. Se ia act.**Guvernul Republicii Moldova și Ministerul Infrastructurii și Dezvoltării Regionale se află în proces de identificare a resurselor financiare suplimentare în vederea implementării tuturor proiectelor depuse în cadrul Programului Guvernului pentru modernizarea drumurilor locale „Europa este aproape”, ediția 2025. **7. Se ia act.**Toți aplicanții (579), ale căror proiecte au fost declarate eligibile în cadrul apelului lansat și analizate pentru includere în Documentul Unic de Program 2025–2027, vor fi notificați oficial de către ONDRL cu privire la rezultatele evaluării și etapele ulterioare ale procesului de implementare. Proiectele urmează a fi implementate etapizat, în perioada 2025–2026, în funcție de punctajul obținut și de disponibilitatea mijloacelor financiare din Fondul național pentru dezvoltare regională și locală alocate pentru această perioadă. |
| Ministerul Finanțelor(nr. 09/2-03/303/1009 din 04.07.2025) |  | La indicația Cancelariei de Stat nr.18-69-7067 din 30 iunie 2025, Ministerul Finanțelor a examinat proiectul de hotărâre pentru modificarea Documentului unic de program pentru anii 2025-2027, aprobat prin Hotărârea Guvernului nr. 160/2025 (număr unic 542/MIDR/2025), autor – Ministerul Infrastructurii și Dezvoltării Regionale și, în limita atribuțiilor funcționale, comunică lipsa propunerilor și obiecțiilor pe marginea proiectului indicat. | **Se ia act.** |
| Ministerul Muncii și Protecției Sociale(Nr. 25/3320 din 04.07.2025) |  | Ministerul Muncii și Protecției Sociale a examinat proiectul de hotărâre pentru modificarea Documentului unic de program pentru anii 2025-2027, aprobat prin Hotărârea Guvernului nr. 160/2025 (număr unic 542/MIDR/2025), autor – Ministerul Infrastructurii și Dezvoltării Regionale și, în limita competenței, comunică lipsa obiecțiilor și a propunerilor. Suplimentar, se propune modificarea/completarea Anexei nr. 2 la HG nr. 172/2022 pentru aprobarea Regulamentului cu privire la organizarea și funcționarea Consiliului Național de Coordonare a Dezvoltării Regionale și Locale cu includerea și a Ministerului Muncii și Protecției Sociale ca membru al Consiliului respectiv, având în vedere reforma în domeniul asistenței sociale Restart și preluarea atribuțiilor pe domeniul social de la unitățile administrative teritoriale de nivelul II. | **Se ia act.**În baza proiectului hotărârii Guvernului privind modificarea Hotărârii Guvernului nr. 172/2022 pentru aprobarea Regulamentului cu privire la organizarea și funcționarea Consiliului Național de Coordonare a Dezvoltării Regionale și Locale, nr. unic 501/MIDR/2025, se propune includerea Ministrului Muncii și Protecției Sociale în componența Consiliului Național de Coordonare a Dezvoltării Regionale și Locale. Participarea ministrului Muncii și Protecției Sociale la lucrările Consiliului ar consolida abordarea integrată și intersectorială în planificarea și coordonarea intervențiilor, asigurând o corelare mai eficientă între politicile de dezvoltare regională și cele sociale, cu impact direct asupra bunăstării populației din regiunile țării.Astfel, conform demersului nr. 18-69-6784 din 23.06.2025, Ministerul Muncii și Protecției Sociale este inclus în lista avizatorilor. |
| Ministerul Mediului(nr.02-07/1887 din 04.07.2025) |  | Urmare examinării proiectului de hotărâre pentru modificarea Documentului unic de program pentru anii 2025-2027, aprobat prin Hotărârea Guvernului nr. 160/2025 (număr unic 542/MIDR/2025), autor – Ministerul Infrastructurii și Dezvoltării Regionale, Ministerul Mediului comunică susținerea acestuia cu luarea în considerație a următoarei recomandări. Potrivit prevederilor statuate la art. 3 alin. (3) al Legii nr. 11/2017 privind evaluarea strategică de mediu „documentele de politici și planificare, altele decât cele prevăzute la alin. (1) lit. a), care stabilesc cadrul pentru punerea în aplicare a oricăror activități planificate pentru care este necesar actul permisiv emis în conformitate cu Legea nr. 160/2011 privind reglementarea prin autorizare a activității de întreprinzător sunt supuse evaluării prealabile în conformitate cu art. 5, în cadrul căreia autoritatea competentă determină, pe baza criteriilor stabilite în anexa nr. 1, dacă acestea pot produce efecte semnificative asupra mediului, inclusiv asupra sănătății populației, și, prin urmare, necesită o evaluare strategică de mediu”. În context, pentru efectuarea evaluării prealabile a proiectului de hotărâre pentru modificarea Documentului unic de program pentru anii 2025-2027, aprobat prin Hotărârea Guvernului nr. 160/2025, Ministerul Mediului recomandă autorilor prezentarea informațiilor statuate în art. 5 alin (2) din Legea nr. 11/2017, în vederea determinării necesității evaluării strategice de mediu a proiectului enunțat. | **Nu se acceptă**Documentul unic de program nu reprezintă un document de politici în sensul Hotărârii Guvernului nr. 386/2020 cu privire la planificarea strategică. Prin urmare, o listă de proiecte nu poate avea „efecte semnificative asupra mediului, inclusiv asupra sănătății populației”. Proiectele avizate pentru includerea în această listă sunt supuse unei proceduri de evaluare și selectare reglementată de Hotărârea Guvernului nr. 152/2022.Prin urmare, la implementarea portofoliului de proiecte incluse în DUP se vor respecta prevederile Legii nr. 86/2014 cu privire la evaluarea impactului de mediu, această responsabilitate fiind în sarcina directă a autorităților publice locale beneficiare. |
| Ministerul Energiei(nr.08-1848 din 4 iulie 2025) |  | Cu referire la demersul Cancelariei de Stat nr. 18-69-7067 din 30 iunie 2025 privind avizarea proiectului de hotărâre pentru modificarea Documentului unic de program pentru anii 2025-2027, aprobat prin Hotărârea Guvernului nr. 160/2025 (număr unic 542/MIDR/2025), autor – Ministerul Infrastructurii și Dezvoltării Regionale, urmare a examinării acestuia, Ministerul Energiei, în limita competențelor instituționale, comunică lipsa de obiecții și propuneri. | **Se ia act.** |
| Expertizare |
| Ministerul Justiției(nr. 04/2-6601 din 07.07.2025) |   |  Urmare examinării proiectului de hotărâre a Guvernului pentru modificarea Documentului unic de program pentru anii 2025-2027, aprobat prin Hotărârea Guvernului nr. 160/2025 (număr unic 542/MIDR/2025), comunicăm următoarele. Sub aspectul intenţiei de reglementare, potrivit notei de fundamentare, proiectul de act normativ propune modificarea anexei nr. 2 și includerea anexei nr. 3 la Documentul unic de program pentru anii 2025-2027, aprobat prin Hotărârea Guvernului nr. 160/2025, ca urmare a aprobării de către Consiliul Național de Coordonare a Dezvoltării Regionale și Locale (CNCDRL) a Deciziei nr. 35 din 27.06.2025, prin care au fost avizate modificările la Documentul unic de program pentru anii 2025-2027. Raționamentele expuse de inițiator în notă reflectă motivul elaborării proiectului actului normativ, obiectivele urmărite și soluțiile propuse. Obiecții de ordin conceptual nu avem de formulat. Analizat prin prisma Legii nr. 100/2017 cu privire la actele normative, la definitivarea proiectului se vor lua în considerare următoarele propuneri și observații: La subpct. 1.1, textul „după textul „ce urmează a fi implementate în următorii ani.”” se va exclude ca fiind inutil, întrucât completarea unui text sau alineat, fără a specifica ordinea în care se inserează cuvintele, semnifică, conform regulii generale de tehnică legislativă, completarea textului la sfârșitul acestuia. La subpct. 1.2 cuvintele „se modifică după cum urmează” se vor exclude, ca fiind excedente | **Se ia act.** **Se acceptă.**Textul a fost redactat conform propunerilor și observațiilor indicate.**Se acceptă.** Textul a fost redactat conform propunerilor și observațiilor indicate. |